David Beckham haal nie Olimpiese span | Nuus24
David Beckham haal nie Olimpiese span
Warschau – Engeland se voormalige kaptein David Beckham het Donderdag onthul dat hy nie vir Brittanje se Olimpiese sokkerspan gekies is nie.Die 37-jarige sokkerster het in 'n verklaring bevestig dat hy nie een van die 18 spelers is wat deur die span se afrigter, Stuart Pearce, gekies is nie.Pearce het verlede week na Los Angeles, waar die speler vir die LA Galaxy-span speel, gereis om na Beckham se spelpeil te kyk."Almal weet hoeveel dit nog altyd vir my beteken het om vir my land te speel, het Beckham gesê. "Natuurlik is ek baie teleurgesteld, maar daar sal geen groter ondersteuner van die span as ek wees nie. En net soos die res van Brittanje, hoop ek hulle wen die goud."Vir die jongste sportnuus volg Nuus24Sport op Twitter.
Lees meer oor: david beckham | olimpiese spele VOLGENDE OP NUUS24X